1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 40 της 19/22 Φεβρ. 1963 (ΦΕΚ Α' 25) Περί εξουσιοδοτήσεως του επί των Συγκοινωνιών Υπουργού όπως εγκρίνη αποστολάς εις αλλοδαπήν προς διερεύνησιν αεροπορικών ατυχημάτων. Λάβον υπ' όψιν την από 18 Δεκ. 1962 υπ' αριθ. Δ2/Α/31296/7291 πρότασιν του Υπουργού Συγκοινωνιών (Υ.Π.Α.), περί της κατά παρέκλισιν της υπ' αριθ. 169/6.11.1961 αποφάσεως του Υπουργικού Συμβουλίου εξουσιοδοτήσεως αυτού όπως, προς επιτάχυνσιν της διαδικασίας μεταβάσεως υπαλλήλων της παρ' αυτώ Υπηρεσίας Πολιτικής Αεροπορίας εις το εξωτερικόν δια θέματα, σχέσιν έχοντα με την άμεσον διερεύνησιν αεροπορικών συμβάντων και ατυχημάτων και διενέργειαν εν πτήσει ελέγχων επί γραμμών εξωτερικού, παρέχη ούτος την έγκρισιν δια την εις το εξωτερικόν μετάβασιν έως 6 ημερών μέχρι 2 αρμοδίων υπαλλήλων, αποφασίζει: Εξουσιοδοτεί τον Υπουργόν επί των Συγκοινωνιών όπως, κατά παρέκκλισιν της υπ' αριθ. 169/6.11.1961 αποφάσεως του Υπουργικού Συμβουλίου και εντός πάντοτε των ανεγεγγραμμένων εν τω προϋπολογισμώ της Υπηρεσίας Πολιτικής Αεροπορίας πιστώσεων των οικείων κωδικαρίθμων, εγκρίνη δι' αποφάσεώς του αποστολάς εις αλλοδαπήν και έως 6 ημερών μέχρι 2 αρμοδίων υπαλλήλων της Υπηρεσίας Πολιτικής Αεροπορίας, προς άμεσον διερεύνησιν αεροπορικών συμβάντων και ατυχημάτων και διενέργειαν εν πτήσει ελέγχων επί γραμμών εξωτερικού. Ο Πρόεδρος      Ο Αντιπρόεδρος,        Τα μέλη Ακριβές αντίγραφον 